2004/370/EY: Komission päätös, tehty 15 päivänä huhtikuuta 2004, Yhdistyneessä kuningaskunnassa käytettävien sianruhojen luokitusmenetelmien hyväksymisestä (tiedoksiannettu numerolla K(2004) 1340)



Virallinen lehti nro L 116 , 22/04/2004 s. 0032 - 0038



Komission päätös, tehty 15 päivänä huhtikuuta 2004, Yhdistyneessä kuningaskunnassa käytettävien sianruhojen luokitusmenetelmien hyväksymisestä (tiedoksiannettu numerolla K(2004) 1340) (Ainoastaan englanninkielinen teksti on todistusvoimainen) (2004/370/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84(1) ja erityisesti sen 5 artiklan 2 kohdan, sekä katsoo seuraavaa: (1) Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85(2) 3 artiklassa. (2) Komissio salli päätöksellä 88/234/ETY(3) Yhdistyneessä kuningaskunnassa käytettävän viittä ja Pohjois-Irlannissa kolmea sianruhojen luokitusmenetelmää. (3) Yhdistynyt kuningaskunta on pyytänyt komissiota sallimaan uusia kaavoja sianruhojen luokittelemiseksi Yhdistyneessä kuningaskunnassa käytettäviä laitteita varten ja toimittanut asetuksen (ETY) N:o 2967/85 3 artiklassa vaaditut tiedot. Hakemusta tutkittaessa todettiin, että tarvittavat edellytykset uusien kaavojen käyttämiseksi täyttyvät. (4) Asetuksen (ETY) N:o 3220/84 2 artiklassa säädetään, että jäsenvaltioiden voidaan sallia säätää samassa artiklassa määriteltyyn tarjontamuotoon nähden erilaisesta tarjontamuodosta, jos noudatettu kauppatapa tai tekniset vaatimukset antavat aihetta tällaiseen poikkeukseen. (5) Yhdistyneessä kuningaskunnassa kauppatapa ei edellytä kielen poistamista sianruhosta; tämä olisi otettava huomioon mukautettaessa painoa tarjontamuotoon. (6) Asetuksen (ETY) N:o 2967/85 2 artiklan 3 kohdan mukaisesti ja kyseisen asetuksen 2 artiklan 1 ja 2 kohdasta poiketen ruhon kylmäpaino voidaan laskea ennalta vahvistetun vähennysasteikon kiinteiden arvojen mukaan, jos vähennykset painoluokittain vastaavat mahdollisimman hyvin prosentteina laskettuja vähennyksiä. Yhdistynyt kuningaskunta on ilmoittanut komissiolle tällaisen asteikon vahvistamisesta. (7) Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa. (8) Selkeyden vuoksi olisi tehtävä uusi päätös ja kumottava päätös 88/234/ETY. (9) Tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavien menetelmien käyttö hyväksytään asetuksen (ETY) N:o 3220/84 mukaisesti sianruhojen luokitusta varten Yhdistyneessä kuningaskunnassa, Pohjois-Irlantia lukuun ottamatta: - Intrascope (Optical Probe) -laite ja siihen liittyvät arviointimenetelmät, joista on yksityiskohtaiset tiedot liitteessä I olevassa 1 osassa, - Fat-O-Meater-laite (FOM) ja siihen liittyvät arviointimenetelmät, joista on yksityiskohtaiset tiedot liitteessä I olevassa 2 osassa, - Hennessy Grading Probe -laite (HGP 4) ja siihen liittyvät arviointimenetelmät, joista on yksityiskohtaiset tiedot liitteessä I olevassa 3 osassa, - CSB Ultra-Meater -laite ja siihen liittyvät arviointimenetelmät, joista on yksityiskohtaiset tiedot liitteessä I olevassa 4 osassa, - Autofom-laite (täysautomaattinen ruhojen ultraääniluokituslaite) ja siihen liittyvät arviointimenetelmät, joista on yksityiskohtaiset tiedot liitteessä I olevassa 5 osassa. CSB Ultra-Meater -laitteella tehtävän mittauksen jälkeen ruhosta on voitava tarkistaa, että laite mittasi arvot x1 ja x2 liitteessä I olevan 4 kohdan 3 alakohdassa tarkoitetusta kohdasta. Mittauskohtaan on tehtävä vastaava merkintä sitä mitattaessa. 2 artikla Seuraavien menetelmien käyttö hyväksytään sianruhojen luokitusta varten Pohjois-Irlannissa asetuksen (ETY) N:o 3220/84 mukaisesti: - Intrascope (Optical Probe) -laite ja siihen liittyvät arviointimenetelmät, joista on yksityiskohtaiset tiedot liitteessä II olevassa 1 osassa, - Mark II Ulster Probe -laite ja siihen liittyvät arviointimenetelmät, joista on yksityiskohtaiset tiedot liitteessä II olevassa 2 osassa, - Fat-O-Meater-laite (FOM) ja siihen liittyvät arviointimenetelmät, joista on yksityiskohtaiset tiedot liitteessä II olevassa 3 osassa. 3 artikla Poiketen siitä, mitä asetuksen (ETY) N:o 3220/84 2 artiklassa tarkoitetusta tarjontamuodosta säädetään, punnittaviin ja luokiteltaviin sianruhoihin voi Yhdistyneessä kuningaskunnassa ja Pohjois-Irlannissa jättää kielen. Jotta sianruhot voidaan hinnoitella verrattavin perustein, todetusta lämminpainosta on vähennettävä 0,3 kilogrammaa. 4 artikla Poiketen siitä, mitä asetuksen (ETY) N:o 3220/84 2 artiklan 1 kohdassa tarkoitetusta tarjontamuodosta säädetään, punnittaviin ja luokiteltaviin sianruhoihin voi jättää kylkirasvan, munuaiset ja pallean. Jotta sianruhot voidaan hinnoitella verrattavin perustein, todetusta lämminpainosta on vähennettävä: - 0,7 kilogrammaa, kun kyseessä ovat enintään 56 kilogramman painoiset sianruhot, - 1,1 kilogrammaa, kun kyseessä ovat 56,5-74,5 kilogramman painoiset sianruhot, - 1,6 kilogrammaa, kun kyseessä ovat vähintään 75 kilogramman painoiset sianruhot. 5 artikla Poiketen siitä, mitä asetuksen (ETY) N:o 2967/85 2 artiklan 1 ja 2 kohdassa säädetään, ruhon kylmäpaino lasketaan Yhdistyneessä kuningaskunnassa ja Pohjois-Irlannissa soveltamalla lämminpainoon liitteessä III esitetyn vähennysasteikon kiinteitä arvoja. 6 artikla Laitteiden tai arviointimenetelmien muutoksia ei hyväksytä. 7 artikla Kumotaan päätös 88/234/ETY. 8 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 15 päivänä huhtikuuta 2004. Komission puolesta Franz Fischler Komission jäsen (1) EYVL L 301, 20.11.1984, s. 1, asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5). (2) EYVL L 285, 25.10.1985, s. 39, asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43). (3) EYVL L 105, 26.4.1988, s. 15, päätös sellaisena kuin se on viimeksi muutettuna päätöksellä 2003/750/EY (EUVL L 271, 22.10.2003, s. 24). LIITE I Sianruhojen luokittelumenetelmä Yhdistyneessä kuningaskunnassa (lukuun ottamatta Pohjois-Irlantia) OSA 1 Intrascope (Optical Probe) 1. Sianruhot luokitellaan Intrascope (Optical Probe) -laitteen avulla. 2. Laitteessa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 3-45 millimetriä. 3. Ruhon vähärasvaisen lihan osuus lasketaan seuraavalla kaavalla: y = 66,5 - 0,95x1 + 0,068x2 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun kohdalta (mittaus "P2") tai selän nahanalaisen rasvan keskipaksuus (kamara mukaan luettuna) millimetreinä mitattuna 4 ja 7,5 cm:n päästä selän keskiviivasta viimeisen kylkiluun kohdalta (mittaus "1/2 (P1 + P3)"), x2= ruhon kylmäpaino kilogrammoina. Kaavaa voidaan soveltaa ruhoihin, joiden paino on 30-120 kilogrammaa. OSA 2 Fat-O-Meater (FOM) 1. Sianruhot luokitellaan Fat-O-Meater-laitteen (FOM) avulla. 2. Laitteessa on oltava halkaisijaltaan 6 millimetrin anturi, joka sisältää valodiodin tyyppiä Siemens SFH 950/960. Anturin toimintaetäisyyden on oltava 3-103 millimetriä. Mittaustulokset muutetaan arvioiduksi vähärasvaisen lihan osuudeksi tietokoneen avulla. 3. Ruhon vähärasvaisen lihan osuus lasketaan seuraavalla kaavalla: y = 63,4 - 0,51x1 - 0,45x3 + 0,18x4 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun kohdalta (mittaus "P2"), x3= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmanneksi ja neljänneksi takimmaisen kylkiluun välistä (kylkisilavamittaus), x4= lihaksen paksuus millimetreinä mitattuna samanaikaisesti ja samasta kohdasta kuin x3 (kyljyslihasmittaus). Kaavaa voidaan soveltaa ruhoihin, joiden paino on 30-120 kilogrammaa. OSA 3 Hennessy Grading Probe (HGP 4) 1. Sianruhot luokitellaan Hennessy Grading Probe -laitteen (HGP 4) avulla. 2. Mittarissa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja sisältää valodiodin (tyyppiä LYU 260-EO oleva Siemens LED sekä tyyppiä 58 MR oleva valoanturi). Anturin toimintaetäisyyden on oltava 0-120 millimetriä. Mittaustulokset muutetaan arvioiduksi vähärasvaisen lihan osuudeksi HGP 4 -mittarilla tai mittariin liitetyllä tietokoneella. 3. Ruhon vähärasvaisen lihan osuus lasketaan seuraavalla kaavalla: y = 62,8 - 0,51x1 - 0,44x3 + 0,19x4 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun kohdalla (mittaus "P2"), x3= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmanneksi ja neljänneksi viimeisen kylkiluun välistä (kylkisilavamittaus), x4= lihaksen paksuus millimetreinä mitattuna samanaikaisesti ja samasta kohdasta kuin x3 (kyljyslihasmittaus). Kaavaa voidaan soveltaa ruhoihin, joiden paino on 30-120 kilogrammaa. OSA 4 CSB Ultra-Meater 1. Sianruhot luokitellaan CSB Ultra-Meater -laitteen avulla. 2. Laitteessa on oltava ultraäänianturi, ultraäänilaitteisto, näyttö, tietokone, videonauhuri ja tulostin. Siinä on oltava Pie Medical Netherlands 3,5 MHz -skanneri. Merkintäkohdan ja ultraäänianturin keskipisteen välisen etäisyyden on oltava 12 cm. Mittaustulokset muutetaan arvioiduksi vähärasvaisen lihan osuudeksi CSB Ultra Meater -laitteella. 3. Ruhon vähärasvaisen lihan osuus lasketaan seuraavalla kaavalla: y = 65,1 - 1,158x1 + 0,176x2 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna kuuden senttimetrin päästä selän keskiviivasta kolmannen ja neljännen takimmaisen kylkiluun välistä, x2= lihaksen paksuus millimetreinä mitattuna samanaikaisesti ja samasta kohdasta kuin x1. Kaavaa voidaan soveltaa ruhoihin, joiden paino on 30-120 kilogrammaa. OSA 5 Autofom-laite (täysautomaattinen ruhojen ultraääniluokitus) 1. Sianruhojen luokitus tehdään Autofom-laitteella (Fully automatic ultrasonic carcass grading). 2. Laitteessa on oltava 16 kappaletta 16,2 MHz:n ultraäänianturia (Krautkrämer, SFK 2 NP). Ultraääniantureiden toimintaetäisyyden on oltava 25 mm. Ultraäänitulokset muodostuvat selän nahanalaisen rasvan ja lihasten paksuuden mittauksista. Mittaustulokset muutetaan arvioiduksi vähärasvaisen lihan osuudeksi keskustietokoneyksikön avulla. 3. Vähärasvaisen lihan osuus ruhosta lasketaan 108 erillisen mittauskohdan perusteella seuraavan kaavan mukaisesti: y = 64,56076 - 0,011867x1 - 0,037750x2 - 0,013357x3 - 0,011163x4 - 0,021255x5 - 0,006461x6 - 0,016539x7 - 0,026134x8 - 0,011734x9 - 0,010533x10 - 0,021250x11 - 0,011591x12 - 0,023174x13 - 0,035567x14 - 0,012220x15 - 0,010566x16 - 0,024556x17 - 0,015644x18 - 0,012601x19 - 0,024600x20 - 0,011233x21 - 0,010434x22 - 0,022287x23 - 0,015566x24 + 0,003953x25 + 0,004604x26 + 0,004438x27 + 0,004865x28 - 0,035444x29 - 0,022043x30 - 0,035690x31 - 0,043143x32 - 0,035588x33 - 0,034093x34 - 0,037165x35 - 0,027871x36 - 0,029070x37 - 0,028929x38 - 0,028884x39 - 0,028174x40 - 0,023148x41 - 0,025299x42 - 0,035816x43 - 0,044413x44 - 0,044408x45 - 0,034309x46 - 0,029252x47 - 0,018420x48 - 0,008756x49 - 0,012405x50 - 0,016834x51 - 0,019488x52 - 0,021442x53 - 0,023237x54 - 0,022466x55 - 0,033462x56 - 0,031548x57 - 0,031020x58 - 0,030049x59 - 0,029518x60 - 0,030063x61 - 0,049797x62 - 0,050145x63 - 0,049625x64 - 0,049249x65 - 0,047528x66 - 0,045669x67 - 0,026058x68 - 0,025250x69 - 0,023297x70 - 0,022976x71 - 0,022032x72 - 0,022040x73 - 0,015719x74 - 0,028318x75 - 0,017586x76 + 0,007988x77 + 0,008649x78 + 0,009642x79 + 0,009355x80 + 0,008768x81 + 0,006580x82 + 0,005336x83 + 0,008744x84 + 0,008690x85 + 0,008155x86 + 0,008398x87 + 0,008496x88 + 0,009162x89 + 0,009559x90 + 0,009805x91 + 0,009867x92 + 0,009476x93 + 0,008720x94 + 0,008490x95 + 0,008367x96 + 0,008861x97 + 0,007226x98 + 0,007774x99 + 0,008204x100 + 0,008142x101 + 0,007890x102 + 0,007522x103 + 0,008219x104 + 0,007665x105 + 0,005622x106 + 0,008785x107 + 0,008284x108 jossa y= vähärasvaisen lihan arvioitu osuus ruhossa, x1, x2 ... x108 ovat Autofomin mittaamia muuttujia. 4. Mittauskohtien ja tilastollisen menetelmän kuvaukset esitetään asetuksen (ETY) N:o 2967/85 3 artiklan 3 kohdan mukaisesti komissiolle toimitetun Yhdistyneen kuningaskunnan pöytäkirjan II osassa. Kaavaa voidaan soveltaa ruhoihin, joiden paino on 30-120 kilogrammaa. LIITE II Sianruhojen mittausmenetelmät Pohjois-Irlannissa OSA 1 Intrascope (Optical Probe) 1. Sianruhot luokitellaan Intrascope (Optical Probe) -laitteen avulla. 2. Laitteessa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 3-45 millimetriä. 3. Ruhon vähärasvaisen lihan osuus lasketaan seuraavalla kaavalla: y = 77,6 - 0,95x1 - 0,99x2 + 0,03x3 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun kohdalla (mittaus "P2"), x2= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmanneksi ja neljänneksi viimeisen kylkiluun välistä (kylkisilavamittaus), x3= x2:n neliöjuuri. Kaavaa voidaan soveltaa ruhoihin, joiden paino on 60-86 kilogrammaa. OSA 2 Mark II Ulster Probe 1. Sianruhot luokitellaan Mark II Ulster Probe -laitteen avulla. 2. Laitteessa on oltava soikion muotoinen anturi, jonka leveys on enintään 11 millimetriä ja joka sisältää infrapunavaloa lähettävän valodiodin (TFK, tyyppi TS-US 5402), jonka suurin aallonpituus on 950 nm, sekä yhteensopivan infrapunavalon detektorin (TRW Optron, tyyppi OP 500). Anturin toimintaetäisyyden on oltava 0-50 millimetriä. Mittaustulokset muutetaan arvioiduksi vähärasvaisen lihan osuudeksi tietokoneen avulla. 3. Ruhon vähärasvaisen lihan osuus lasketaan seuraavalla kaavalla: y = 81,4 - 0,75x1 - 1,79x2 + 0,05x3 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun kohdalla (mittaus "P2"), x2= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmanneksi ja neljänneksi viimeisen kylkiluun välistä (kylkisilavamittaus), x3= x2:n neliöjuuri. Kaavaa voidaan soveltaa ruhoihin, joiden paino on 60-86 kilogrammaa. OSA 3 Fat-O-Meater (FOM) 1. Sianruhot luokitellaan Fat-O-Meater-laitteen (FOM) avulla. 2. Laitteessa on oltava halkaisijaltaan 6 millimetrin anturi, joka sisältää valodiodin tyyppiä Siemens SFH 950/960. Anturin toimintaetäisyyden on oltava 3-103 millimetriä. Mittaustulokset muutetaan arvioiduksi vähärasvaisen lihan osuudeksi tietokoneen avulla. 3. Ruhon vähärasvaisen lihan osuus lasketaan seuraavalla kaavalla: y = 76,6 - 1,91x1 - 0,39x2 + 0,04x3 + 0,06x4 jossa y= vähärasvaisen lihan arvioitu prosenttiosuus ruhossa, x1= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun kohdalla (mittaus "P2"), x2= selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmanneksi ja neljänneksi viimeisen kylkiluun välistä (kylkisilavamittaus), x3= x1:n neliöjuuri, x4= lihaksen paksuus millimetreinä mitattuna samanaikaisesti ja samasta kohdasta kuin x2 (kyljyslihasmittaus). Kaavaa voidaan soveltaa ruhoihin, joiden paino on 60-86 kilogrammaa. LIITE III SIANRUHOJEN LÄMMINPAINOON YHDISTYNEESSÄ KUNINGASKUNNASSA SOVELLETTAVA VÄHENNYSASTEIKKO >TAULUKON PAIKKA>